A 995/2010/EU európai parlamenti és tanácsi rendelet 2013. március 3-án lépett hatályba, melynek végrehajtása Magyarország számára kötelező. Ezzel és az Evt. 2015. május 5-én hatályba lépett módosításával összhangban a faanyag kereskedelmi lánc felügyeletével kapcsolatos bejelentésre, nyilvántartásra és ellenőrzésre vonatkozó új földművelésügyi miniszteri rendelet hatályba léptetése, valamint az Evt. végrehajtási szabályait tartalmazó 153/2009. FVM rendelet, valamint az erdészeti szakszemélyzet működését, illetve tevékenységét szabályozó 71/2010. FVM rendelet technikai jellegű módosítása szükséges.

Az új rendelet hatályba léptetése, illetve a két már hatályban lévő rendelet módosításának a célja, hogy az európai uniós követelményeknek megfelelve biztosítsa a jogsértések megelőzésével kapcsolatos célkitűzéseket.